Wonten ing ajaran agama Hindhu, Baruna utawa Waruna (Sangsekerta: वरुण; Latin: "Varuna") inggih punika manifestasi Brahman ingkang dados panguwaos samudra kaliyan seganten. Tembung Baruna ("Varuna") asalipun saking "var" (Sanskerta) ingkang gadhah teges "nutup". Tembung "var" mau lajeng dipungayutaken kaliyan seganten, amargi segara punika amba sanget saha saged nutupi sapérangan ageng wewengkon bumi.